stanford-oval/wikipedia huggingface dataset:
Ludvig Søgnen Jensen

| Ludvig Søgnen Jensen> Henkilötiedot |
| --- | --- |
Syntynyt: 14. tammikuuta 1989 (ikä 35)
Uran tiedot
Seura:  Bærums Verk IF
Laji:  maastohiihto 
 Tietolaatikko päivitetty 1. joulukuuta 2014 
Ludvig Søgnen Jensen (s. 14. tammikuuta 1989) on norjalainen maastohiihtäjä, joka edustaa Bærums Verk Idrettsforeningia.
18. maaliskuuta 2013 Oslon Bislett stadionilla järjestetyssä kutsukilpailussa Jensen teki maailmanennätyksen 100 metrin hiihtomatkalla, hiihtäen sen aikaan 11,56 sekuntia. Hän sai kutsun kilpailuun todistettuaan nopeutensa itse tekemällään videolla. Aikaisempi maailmanennätys, 11,82, oli Timo André Bakkenin hallussa vuodelta 2012, jolloin kilpailu järjestettiin ensimmäisen kerran. Epävirallisesti Jensen on hiihtänyt aikaan 11,25 sekuntia.
Lou Gramm

Gramm esiintymässä Foreigner-yhtyeen kanssa vuonna 1979.
Lou Gramm (oik. Louis Andrew Grammatico, s. 2. toukokuuta 1950) on yhdysvaltalainen rocklaulaja, joka on ollut Foreigner-yhtyeen alkuperäinen laulaja. Gramm on syntynyt Rochesterissa, New Yorkissa. Vuonna 1997 Grammillta diagnosointiin aivokasvain. 29. joulukuuta 2018 Gramm ilmoitti että hän on lopettanut soolouransa kiertueet.
Diskografia

Ready or Not (1987)
Long Hard Look (1989)
Lou Gramm Band (2009)
My Baby (2015)
Korean Grand Prix 2011

|  Korean Grand Prix 2011  |
| --- | --- |
 16. osakilpailu 20 osakilpailusta kaudella 2011. 

Päivämäärä:  16. lokakuuta 2011
Sijainti:  Yeongam, Jeollanam-do, Etelä-Korea
Radan pituus:  5,621 km
Kilpailun pituus:  55 kierrosta, 309,155 km
Sää:   Pilvinen
Paalupaikka
Kuljettaja:   Lewis Hamilton   (McLaren)
Paaluaika:  1.35,820
Palkintokoroke
Voittaja:   Sebastian Vettel   (Red Bull)
Toinen:   Lewis Hamilton   (McLaren)
Kolmas:   Mark Webber   (Red Bull)
Nopein kierros
Kuljettaja:   Sebastian Vettel   (Red Bull)
Kierrosaika:  1.39,605 (kierroksella 55)
Korean Grand Prix 2011 (virallisesti 2011 Formula 1 Korean Grand Prix) oli Formula 1 -kauden 2011 16. osakilpailu. Se ajettiin 14–16. lokakuuta Korean International Circuitilla Yeongamissa Etelä-Koreassa. Kilpailu oli toinen Koreassa, edellinen oli Korean GP 2010 edellisenä vuonna.
McLarenille kyseessä oli tallin 700:s GP.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 14. lokakuuta | 10:00–11:30 | 04:00–05:30 | 1. vapaat harjoitukset |  Sateinen | 17–18 °C | 18 °C | 87 % |
| 14. lokakuuta | 14:00–15:30 | 08:00–09:30 | 2. vapaat harjoitukset |  Sateinen | 19 °C | 19 °C | 84 % |
| 15. lokakuuta | 11:00–12:00 | 05:00–06:00 | 3. vapaat harjoitukset |  Pilvinen | 21–22 °C | 25–29 °C | 71 % |
| 15. lokakuuta | 14:00–15:00 | 08:00–09:00 | Aika-ajot |  Pilvinen | 23 °C | 28–30 °C | 61–68 % |
| 16. lokakuuta | 15:00–17:00 | 09:00–11:00 | Kilpailu |  Pilvinen | 21 °C | 24–26 °C | 52–58 % |
Lähde:
Vapaat harjoitukset

Perjantain ensimmäisissä vapaissa harjoituksissa nopeinta vauhtia piti yllä Mercedeksen Michael Schumacher ajalla 2.02,784.
Perjantain toisissa vapaissa harjoituksissa nopein oli McLarenin Lewis Hamilton ajalla 1.50,828. Mercedeksen Nico Rosberg ajoi kostealla radalla pitkäksi lähtösuoran päässä olevan ensimmäisen mutkan renkaiden mentyä lukkoon jarrutuksessa, jonka vuoksi hän törmäsi päin Toro Rosson Jaime Alguersuaria, joka oli juuri tullut varikkotieltä radalle mutkan ulkolinjalle. Törmäys rikkoi tilanteessa Rosbergin auton etusiiven ja hän joutui jättämään ajokkinsa radan varteen siiven taituttua etupyörän alle. Rosberg kutsuttiin harjoitusten jälkeen tuomariston luokse selvittämään kolarointiaan. Rosberg sai tuomaristolta 5 000 euron sakot, koska hän ei saapunut tarpeeksi nopeasti tuomariston luokse selvittämään kolariaan.
Lauantain kolmansissa vapaissa harjoituksissa nopein oli McLarenin Jenson Button ajalla 1.36,910. Harjoitusten loppuminuuteilla Red Bullin Sebastian Vettel joutui nopealla aikakierroksellaan ajamaan pitkään Toro Rosson Jaime Alguersuarin takana, jonka vuoksi Vettel hermostui edessä hidastelleelle sisartallin kuljettajalle siinä määrin, että heristi nyrkkiään, ennen kuin hän lopulta pääsi ohitse. Renaultin Bruno Senna pyörähti kevyesti päin reunamuuria ja vioittaen etusiipeään.
Aika-ajot

Aika-ajoissa paalulle ajoi hieman yllättäen McLarenin Lewis Hamilton kahden kymmenyksen erolla toiseksi ajaneeseen maailmanmestaruutensa jo varmistaneeseen Sebastian Vetteliin. Hamiltonin paalu merkitsi sitä, että tämä oli kauden ainoa kisa, jossa Red Bull ei vienyt paalupaikkaa.
Ferrari koki suru-uutisen kun tallin kuljetusjärjestelyistä pitkään vastannut Pasquale Danza kuoli lauantaina.
Aika-ajot > Tulokset

| Sija | Nro | Kuljettaja | Talli | Aika (1>  erä) | Aika (2>  erä) | Aika (3>  erä) | Lähtöruutu |
| --- | --- | --- | --- | --- | --- | --- | --- |
| 1 | 3 |  Lewis Hamilton | McLaren-Mercedes | 1.37,525 | 1.36,526 | 1.35,820 | 1 |
| 2 | 1 |  Sebastian Vettel | Red Bull-Renault | 1.39,093 | 1.37,285 | 1.36,042 | 2 |
| 3 | 4 |  Jenson Button | McLaren-Mercedes | 1.37,929 | 1.37,302 | 1.36,126 | 3 |
| 4 | 2 |  Mark Webber | Red Bull-Renault | 1.39,071 | 1.37,292 | 1.36,468 | 4 |
| 5 | 6 |  Felipe Massa | Ferrari | 1.38,670 | 1.37,313 | 1:36,831 | 5 |
| 6 | 5 |  Fernando Alonso | Ferrari | 1.38,393 | 1.37,352 | 1.36,980 | 6 |
| 7 | 8 |  Nico Rosberg | Mercedes | 1.38,426 | 1.37,892 | 1.37,754 | 7 |
| 8 | 10 |  Vitali Petrov | Renault | 1.38,378 | 1.38,186 | 1.38,124 | 8 |
| 9 | 15 |  Paul di Resta | Force India-Mercedes | 1.38,549 | 1.38,254 | Ei aikaa | 9 |
| 10 | 14 |  Adrian Sutil | Force India-Mercedes | 1.38,789 | 1.38,219 | Ei aikaa | 10 |
| 11 | 19 |  Jaime Alguersuari | Toro Rosso-Ferrari | 1.39,392 | 1.38,315 |  | 11 |
| 12 | 7 |  Michael Schumacher | Mercedes | 1.38,502 | 1.38,354 |  | 12 |
| 13 | 18 |  Sébastien Buemi | Toro Rosso-Ferrari | 1.39,352 | 1.38,508 |  | 13 |
| 14 | 16 |  Kamui Kobayashi | Sauber-Ferrari | 1.39,464 | 1.38,775 |  | 14 |
| 15 | 9 |  Bruno Senna | Renault | 1.39,316 | 1.38,791 |  | 15 |
| 16 | 12 |  Pastor Maldonado | Williams-Cosworth | 1.39,436 | 1.39,189 |  | 16 |
| 17 | 17 |  Sergio Pérez | Sauber-Ferrari | 1.39,097 | 1.39,443 |  | 17 |
| 18 | 11 |  Rubens Barrichello | Williams-Cosworth | 1.39,538 |  |  | 18 |
| 19 | 20 |  Heikki Kovalainen | Lotus-Renault | 1.40,522 |  |  | 19 |
| 20 | 21 |  Jarno Trulli | Lotus-Renault | 1.41,101 |  |  | 20 |
| 21 | 24 |  Timo Glock | Virgin-Cosworth | 1.42,091 |  |  | 21 |
| 22 | 25 |  Jérôme d'Ambrosio | Virgin-Cosworth | 1.43,483 |  |  | 22 |
| 23 | 23 |  Vitantonio Liuzzi | HRT-Cosworth | 1.43,758 |  |  | 23 |
| 24 | 22 |  Daniel Ricciardo | HRT-Cosworth | Ei aikaa |  |  | 24 |
107% aika: 1.44,351
Kilpailu

Ennen kilpailua ennakoitiin rengaiden kestävän niin huonosti, että kuljettajat joutuisivat tekemään jopa viisi varikkopysähdystä. Kilpailussa renkaat kuitenkin osoittautuvat odotettua kestävimmiksi, ja kilpailu ajettiin pääsääntöisesti kahden stopin taktiikalla. Kilpailussa nähtiin myös raju kolari, kun Vitali Petrov kolaroi Michael Schumacherin auton perään. Kolarin osapuolet joutuivat keskeyttämään, ja Petrov sai viiden lähtöruudun rangaistuksen seuraavaan Intian GP:n aika-ajoihin. Kilpailun voitti Sebastian Vettel, joka onnistui ohittamaan Lewis Hamiltonin jo kilpailun alussa. Vettelin voitto ja Red Bullin toisen kuljettajan Mark Webberin kolmas sija riittivät varmistamaan Red Bullille toisen perättäisen valmistajien maailmanmestaruuden kolme kilpailua ennen kauden loppua.
Red Bullin voitettua valmistajan palkinnon otti palkintokorokkeella vastaan Christian Horner.
Kilpailu > Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 1 |  Sebastian Vettel | Red Bull-Renault | 55 | 1.38.01,994 | 2 | 25 |
| 2 | 3 |  Lewis Hamilton | McLaren-Mercedes | 55 | +12,019 | 1 | 18 |
| 3 | 2 |  Mark Webber | Red Bull-Renault | 55 | +12,477 | 4 | 15 |
| 4 | 4 |  Jenson Button | McLaren-Mercedes | 55 | +14,694 | 3 | 12 |
| 5 | 5 |  Fernando Alonso | Ferrari | 55 | +15,689 | 6 | 10 |
| 6 | 6 |  Felipe Massa | Ferrari | 55 | +25,133 | 5 | 8 |
| 7 | 19 |  Jaime Alguersuari | Toro Rosso-Ferrari | 55 | +49,538 | 11 | 6 |
| 8 | 8 |  Nico Rosberg | Mercedes | 55 | +54,053 | 7 | 4 |
| 9 | 18 |  Sébastien Buemi | Toro Rosso-Ferrari | 55 | +1.02,762 | 13 | 2 |
| 10 | 15 |  Paul di Resta | Force India-Mercedes | 55 | +1.03,602 | 9 | 1 |
| 11 | 14 |  Adrian Sutil | Force India-Mercedes | 55 | +1.11,229 | 10 |  |
| 12 | 11 |  Rubens Barrichello | Williams-Cosworth | 55 | +1.33,068 | 18 |  |
| 13 | 9 |  Bruno Senna | Renault | 54 | +1 kierros | 15 |  |
| 14 | 20 |  Heikki Kovalainen | Lotus-Renault | 54 | +1 kierros | 19 |  |
| 15 | 16 |  Kamui Kobayashi | Sauber-Ferrari | 54 | +1 kierros | 14 |  |
| 16 | 17 |  Sergio Pérez | Sauber-Ferrari | 54 | +1 kierros | 17 |  |
| 17 | 21 |  Jarno Trulli | Lotus-Renault | 54 | +1 kierros | 20 |  |
| 18 | 24 |  Timo Glock | Virgin-Cosworth | 54 | +1 kierros | 21 |  |
| 19 | 22 |  Daniel Ricciardo | HRT-Cosworth | 54 | +1 kierros | 24 |  |
| 20 | 25 |  Jérôme d'Ambrosio | Virgin-Cosworth | 54 | +1 kierros | 22 |  |
| 21 | 23 |  Vitantonio Liuzzi | HRT-Cosworth | 52 | +3 kierrosta | 23 |  |
| Kesk. | 12 |  Pastor Maldonado | Williams-Cosworth | 30 | Kytkin | 16 |  |
| Kesk. | 10 |  Vitali Petrov | Renault | 16 | Kolari (Schumacher) | 8 |  |
| Kesk. | 7 |  Michael Schumacher | Mercedes | 15 | Kolari (Petrov) | 12 |  |
Lähde:
Kilpailu > Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 1 |  Sebastian Vettel | Red Bull-Renault | 1–34, 37–55 |
| 5 |  Fernando Alonso | Ferrari | 35–36 |
Korpilevonmäen tuulivoimapuisto

| Korpilevonmäen tuulivoimapuisto |
| --- | --- |
Valtio:  Suomi
Sijainti:  Säkylä (Köyliö)
Koordinaatit:  61°09′43″N, 22°26′46″E
Rakentaminen alkoi:  marraskuu 2023 
Perustaja:  Korpilevo Wind Oy 
Rakennuttaja:  Ilmatar Energy Oy 
Omistaja:  Ilmatar Energy Oy 
Operaattori:  Ilmatar Service Oy 
Tuulivoimapuisto
Tyyppi:  maatuulivoimalaitos
Tuulivoimalat:  6 × Vestas V162 (6,4 MW) 
Kapasiteetti:  38,4 MW  
Vuosituotanto:  125 GWh 
 fiKorpilevonmäen tuulivoimapuisto 
Korpilevonmäen tuulivoimapuisto on Satakunnassa Säkylän Köyliössä, Korpilevonmäellä, rakennettava tuulivoimapuisto, jossa tulee toimimaan 6 tuulivoimalaitosta. Niiden kokonaiskapasiteetiksi tulee 38 megawattia ja vuosituotannoksi noin 125 gigawattituntia . Tuulivoimapuistoa rakentaa Ilmatar Energy Oy, sen omistaa Ilmatar Köyliö Oy, joka on Ilmatar Energyn tytäryhtiö, ja sitä operoi Ilmatar Service Oy.
Tuulivoimapuiston rakentaminen on parhaillaan käynnissä (syyskuu 2024).
Yleistä

Tuulipuiston kaava-alue rajautuu Säkylässä Kokemäen ja Huittisten puoleiselle kuntarajalle. Alue rajautuu pohjoisessa valtatiehen 12. Matkaa Kokemäen keskustaajamaan on 12 kilometriä, Huittisten keskustaajamaan 13 kilometriä ja Säkylän kirkonkylään 14 kilometriä. Alle kahden kilometrin etäisyydellä kaava-alueen rajasta sijaitsee kuusi vapaa-ajan asuntoa ja 15 vakituista asuntoa. Lähin asuinrakennus on voimalasta 1,4 kilometrin päässä ja vapaa-ajan asunnosta 1,8 kilometrin päässä. Voimala-alue mahtuu kokonaan yhdelle metsäkiinteistölle, jonka kulmauksessa sijaitsee Halkivahankivi. Viisi tuulivoimalaa tulee sijaitsemaan noin 2,6 kilometriä pitkässä rivissä ja yksi voimaloista tästä rivistä noin 800 metriä pohjoiseen. Tuulipuistoksi kaavoitetun alueen pinta-ala on 4,67 neliökilometriä .
Tuulivoimalaitokset ovat tanskalaisen Vestaksen valmistamaa V162-mallia, jonka napakorkeus on noin 170 metriä, tuuliturbiinin halkaisija 162 metriä, ja jonka kapasiteetti on 6,4 megawattia. Voimalat sijaitsevat 65–72 metrin korkeudella mpy.
Tuulivoimapuiston rakentaminen on täälä hetkellä kesken. Tuulivoimapuiston sisäinen sähkönsiirtoverkko tullaan toteuttamaan maakaapeleilla. Sähkönsiirrosta on ollut esillä kaksi vaihtoehtoa. Yhden mukaan sähkö siirrettäisiin maakaapelilinjalla aluksi valtatietä 12 seuraten viiden kilometrin päähän Palokallion sähköasemalle, josta sähkö liitettäisiin kantaverkkoon Kolsin ja Forssan väliseen sähkölinjaan. Liittymistä varten rakennettaisiin oma sähköasema. Toisen vaihtoehdon mukaan voimala-alueella olisi oma sähköasema ja siirtolinja seuraisi maakaapelilla valtatien 12 reunaa Kolsin ja Forssan väliseen sähkölinjalle. Siellä sähkö liitettäisiin suoraan linjaan.
Historiaa > Suunnittelu

Satakunnan vaihemaakuntakaavassa (nro 1) esitettiin samainen alue tuulivoimalle sopivaksi alueeksi (merkinnällä tv-1, alue 17). Seudun tuulisuus oli 200 metrin korkeudella keskimäärin 7,7 metriä sekunnissa. Kaavan aluerajaukseen oli sijoitettu 11 tuulivoimalaa, mutta sitä ehdotettiin pienennettäväksi jo tuolloin. Marraskuulle 2014 on päivätty Varsinais-Suomen ELY-keskuksen päätös, jossa Korpilevo Windin Korpilevonmäen tuulivoimahankkeessa ei katsottu tarpeellisena soveltaa YVA-menettelyä. Silloin oli tuulivoimapuistoon tarkoitus pystyttää yhdeksän noin kolmen megawatin tuulivoimalaa, joiden kokonaiskorkeus olisi ollut enintään 210 metriä. Yhtiö oli seuraavana vuonna 2015 teettänyt Ahlman Groupilla erinäisiä luontoselvityksiä. Tuulivoimalaitosten kehittymisen seurauksena Korpilevo Wind lähestyi ELY-keskusta huhtikuussa 2020 muuttuneilla suunnitelmilla, jossa voimala-alueelle pystytettäisiin enää seitsemän mutta kuitenkin noin kuuden megawatin tuulivoimalaa. Lisäksi voimaloiden kokonaiskorkeudeksi tulisi nyt enintään 270 metriä, mutta hankealueen pinta-ala pienenisi 6,2 neliökilometristä 4,6 neliökilometriin. ELY-keskus ei vaatinut YVA-menettelyä tällekään tuulipuiston kokoonpanolle.
Toukokuussa 2021 uutisoitiin, että Ilmatar ostaa oikeudet rakentaa, lähteestä riippuen, 42 tai 45 megawatin tuulivoimapuiston Korpilevonmäelle. Tuulivoimapuiston hankeoikeudet kuuluivat aluksi sen kehittäjälle Korpilevo Windille, joka on paikallisten maanomistajien muodostama tuulivoimaan tähtäävä yhtiö. Tuulivoimapuistoon kaavailtiin 7 tuulivoimalaa. Uutisen aikana voimala-alueen osayleiskaava oli vasta laadintavaiheessa. Osayleiskaava, jossa oli seitsemälle voimalalle paikat, valmistui helmikuussa 2022, jolloin se tuli julkisesti nähtäville . Osayleiskaavan ensimmäinen luonnos oli nähtävillä helmi-maaliskuussa 2021, kaavaehdotus helmi-maaliskuussa 2022 ja osayleiskaava hyväksyttiin Säkylän kunnanvaltuustossa kesäkuussa 2022. Joulukuussa 2022 uutisoitiin, että tuulipuiston rakennusluvat oli hyväksytty kuudelle enintään 270 metrin korkuisille ja seitsemän megawatin tuulivoimalaitoksille. Ilmatar Energy Oy oli perustanut tuulipuiston rakentamiseksi tytäryhtiön Ilmatar Köyliö Oy, joka vastaisi käytännön järjestelyistä.
Historiaa > Rakentaminen

Ilmatar teki marraskuussa 2023 investointipäätöksen rakentaa Korpilevonmäen tuulipuisto. Se sai alankomaalaiselta Rabobankilta lainarahoituksen, jonka avulla hanketta voitiin aloittaa. Marraskuussa 2023 uutisoitiin myös, että tuulipuiston infrarakenteen, eli yleensä tiestön, nostokentät sekä tieto- ja sähköverkon, toimittaa porilainen Enersense. Työt olivat käynnistyneet marraskuussa ja tavoitteena oli saada pohjatyöt valmiiksi syksyllä 2024. Samalla Ilmatar löi lukkoon voimalahankinnat Vestaksen kanssa sopimuksella, johon sisältyi asennus, käyttöönotto ja 30-vuotinen huolto. Voimaloiden pyyhkäisykorkeudeksi tuli lopulta 250 metriä . Ilmatar uutisoi elokuussa 2024, että perustyöt valmistuivat elokuuhun mennessä ja että ensimmäiset tuulivoimalaitoksen osat kuljetettiin paikalle elokuun alussa. Sähköntuotanto alkaisi vuoden 2026 puolella.
Tuulivoimalat laivataan osayleiskaavan mukaan Porin satamaan, josta osat kuljetetaan erikoiskuljetuksin valtatietä 2 pitkin Harjavaltaan, sitten kantatietä 43 Euraan ja lopuksi valtatietä 12 voimala-alueelle.
Historiaa > Uutiset

Marraskuussa 2023 uutisoitiin, että yhdysvaltalainen Mondelēz International ostaa seuraavien 10 vuoden ajan tuulivoimapuiston tuottaman energian kokonaan (niin sanottu PPA-sopimus ).
Luettelo oman keksintönsä seurauksena kuolleista keksijöistä

Franz Reichelt esittelee laskuvarjoaan
Tämä on luettelo keksijöistä, jotka ovat kuolleet oman keksintönsä seurauksena.
William Bullock kuoli 1876 yritettyään korjata keksimäänsä pyörivää kirjapainokonetta, joka ruhjoi hänen jalkansa aiheuttaen kuolettavan infektion.
Otto Lilienthal kuoli 10. elokuuta, 1896, saatuaan kaksi päivää aiemmin kuolettavat vammat törmättyään liitokoneellaan.
Thomas Midgley, Jr. kuristui 1944 omaa halvaantumistaan helpottamaan kehittämänsä nostolaitteen hihnoihin.
Alexander Bogdanov kuoli testatessaan kehittämäänsä nuorena pysymisen keinoa. Testissä hän siirsi malariaa ja tuberkuloosia sisältänyttä verta itselleen omalta oppilaaltaan.
Franz Reichelt kuoli hyppäämällä Eiffelin tornista testatessaan kehittämäänsä päällystakin ja laskuvarjon yhdistelmää.
Krasnojarskin keskusstadion

| Krasnojarskin keskusstadion |
| --- | --- |

Rakennuksen tiedot
Sijainti:  Krasnojarsk, Venäjä
Koordinaatit:  55°59′54″N, 92°53′04″E
Kenttä:  Nurmi
Käyttäjät
 FK Jenisei Krasnojarsk 
Katsojakapasiteetti
 22 500 
Lisää rakennusartikkeleitaArkkitehtuurin teemasivulla
Krasnojarskin keskusstadion (ven. Центральный стадион Красноярского училища олимпийского резерва, Tsentralnyi stadion Krasnojarskogo utšilištša olimpijskogo rezerva) on monikäyttöinen stadion Siperian Krasnojarskissa Venäjällä. Se on jalkapalloseura FK Jenisei Krasnojarskin kotikenttä. Stadionilla pelataan myös joitakin Venäjän rugby union -maajoukkueen otteluita. Stadionille mahtuu 22 500 katsojaa.
Stadion avattiin vuonna 1967 ja korjattiin perusteellisesti 2005.
Location: COLD

| Location: COLD Catamenia |
| --- | --- | --- |

Studioalbumin tiedot
 Studio : Mastervox Studio, Oulu
 Julkaistu: 25. elokuuta 2006
 Tuottaja(t): Immu Ilmarinen, Kari Vähäkuopus
 Tyylilaji: melodinen black metal
 Kesto: 47.10
 Levy-yhtiö: Massacre
Catamenian muut julkaisut
| Winternight Tragedies 2005 | Location: COLD 2006 | VIII – The Time Unchained 2008 |
Location: COLD on Catamenian seitsemäs studioalbumi, joka julkaistiin 25. elokuuta 2006. Se jatkaa viimeisimpien albumien tapaan aggressiivista, raskasta ja melodista linjaa.
Kappaleet

Kaikki kappaleet säveltänyt ja sanoittanut Catamenia, ellei toisin mainittu.
Tribe of Eternity – 5.20
Gallery of Fear – 4.37
Coldbound – 5.16
Tuhat Vuotta – 4.15
Closed Gates of Hope – 4.34
Zero Gravity – 4.40
Location: COLD – 5.32
The Day When the Sun Faded Away – 5.17
Expect No Mercy – 4.28
I Wanna Be Somebody (W.A.S.P. Cover) – 3.11 (säv. ja san. Blackie Lawless, W.A.S.P.-cover)
Kokoonpano > Yhtye

Olli-Jukka Mustonen – murinalaulu
Ari Nissilä – kitara, taustalaulu
Riku Hopeakoski – kitara, taustalaulu
Toni Kansanoja – bassokitara, taustalaulu
Veikko Jumisko – rummut
Tero Nevala – kosketinsoitin, taustalaulu
Antti "Hape" Haapsamo – laulu (sessio, kappaleet 2, 3 ja 5–8)
Kokoonpano > Tuotanto

Kari Vähäkuopus – laulu, tuottaja, äänittäjä, miksaaja, masteroija
Kari "Immu" Ilmarinen – tuottaja, äänittäjä, miksaaja, masteroija
Anthony Clarkson – kansikuva, grafiikka
Ode Porkola – valokuvat
Arvostelut

Imperiumi: 5/10
The Metal Observer: 9/10
Metal Storm: 8/10
Aiheesta muualla

Albumi Location: COLD Encyclopaedia Metallum -sivustolla (englanniksi)
Location: COLD discogs.com -sivustolla
Lituya Bay

Kivivyöry vuonossa
Lituya Bay on Alaskanlahden vuono Alaskan kaakkoisosassa. Vuono on 14,5 kilometriä pitkä ja enimmillään 3,2 kilometriä leveä. Sen löysi vuonna 1786 Jean-François de La Pérouse, joka antoi sille nimen Port des Français. Hänen miehistään 21 sai retkellä surmansa vuoroveden vuoksi.
Vuono tunnetaan parhaiten 1958 syntyneen megatsunamin ansiosta. Sen 530 metrin aallonkorkeus on suurin tunnettu. Aallon synnytti poukamaan romahtanut 30 miljoonan kuutiometrin kivimassa.
Aiheesta muualla

Wikimedia Commonsissa on kuvia tai muita tiedostoja aiheesta .
World's Biggest Tsunami: The largest recorded tsunami in Lituya Bay, Alaska
Photos of damage from the 1958 tsunami (Arkistoitu – Internet Archive)
Eyewitness reports of the tsunami (Arkistoitu – Internet Archive)
History of Lituya Bay, Tsunami and Laperouse (in French) (Arkistoitu – Internet Archive)
Krasnokamensk

| Krasnokamensk Краснокаменск |
| --- | --- |
 lippu:  vaakuna

 Krasnokamensk
 Koordinaatit: 50.095°N, 118.032°E 
Valtio:  Venäjä
Subjekti:  Taka-Baikalian aluepiiri
Piiri:  Krasnokamensk
Pinta-ala:  
 – Kokonaispinta-ala:  73 km²
Korkeus:  640 m
Väkiluku (2010):  55 666
Aikavyöhyke:  UTC+9 (MSK+6)
 
 gpk.krasnokamensk.ru 
Infobox OKVirheellinen NIMI-arvo: 
Krasnokamensk (ven. Краснока́менск) on kaupunki Taka-Baikalian aluepiirissä Kaakkois-Siperiassa lähellä Kiinan rajaa noin 535 km Tšitasta kaakkoon. Sen asukasluku on 55 666 (2010), ja se on piirikunnan kaupungeista toiseksi suurin Tšitan jälkeen.
Krasnokamensk perustettiin 1968 ja siitä tuli kaupunki 1969. Se tunnetaan parhaiten uraanikaivoksestaan, joka on Venäjän suurin. Kaupunki oli kaivostuotannon strategisen merkityksen vuoksi pitkään suljettu.[lähde? ] Kaivostoiminta on myös johtanut ympäristötuhoihin.
Oligarkki Mihail Hodorkovskin vankilavuodet kaupungin lähellä toivat paikkakunnalle ulkomaisia lehtimiehiä ja turisteja.[lähde? ]
lippu
Luis Stadlober

| Luis Stadlober |
| --- | --- |

Henkilötiedot
Syntynyt: 23. heinäkuuta 1991 (ikä 33)
Uran tiedot
Seura:  SC Sparkasse Radstadt-Salzburg
Laji:  maastohiihto
Maailmancup
Kaudet:  2015–2019
Paras sijoitus:  25
Voitot:  0
Palkintokorokkeella:  0
 Tietolaatikko päivitetty 8. huhtikuuta 2019 
Luis Stadlober (s. 23. heinäkuuta 1991) on itävaltalainen uransa lopettanut maastohiihtäjä. Hän edusti SC Sparkasse Radstadt-Salzburg -seuraa.
Stadlober debytoi maailmancupissa joulukuussa 2015 Davosin vapaan sprintissä ollen 46:s. Ensimmäistä kertaa hän sijoittui 30 parhaan joukkoon Tour de Skin avauskilpailussa uudenvuodenpäivänä Lenzerheiden vapaan sprintissä ollen 25:s.
Stadlober lopetti uransa maastohiihtäjänä keväällä 2019.
Myös Stadloberin pikkusisko Teresa Stadlober on maastohiihtäjä. Heidän isänsä Alois Stadlober on maastohiihdon maailmanmestari ja äitinsä Roswitha Steiner alppihiihdon MM-mitalisti.
Lovebird

| ”Lovebird” Leona Lewis |
| --- | --- | --- |

Singlen tiedot
 Albumilta: Glassheart
 Julkaistu: 16. marraskuuta 2012
 Formaatti: Digitaalinen
 Tekijä(t): Bonnie McKee, Joshua Coleman, Lukasz Gottwald
 Tuottaja(t): Josh Abrahams, Ammo, Oligee
 Tyylilaji: pop
 Kesto: 03.30
 Levy-yhtiö: Syco Music, Sony Music
Leona Lewisin muut singlet
| ”Trouble” 2012 | ”Lovebird” 2012 | ”One More Sleep” 2013 |
Lovebird on englantilaisen laulaja-lauluntekijä Leona Lewisin kappale, joka julkaistiin 16. marraskuuta 2012 toisena singlenä hänen kolmannelta studioalbumiltaan Glassheartilta. Kappale kertoo naisesta, joka ilmoittaa entiselle rakkaalleen heidän suhteestaan olevan tarpeeksi kauan, joten he voivat jatkaa eteenpäin.
Arvosteluissa kehuttiin Lewisin laulusuoritusta, jota verrattin Whitney Houstoniin ja Mariah Careyyn. Monet kuitenkin löysivät laulusta yhtäläisyyksiä Lewisin edellisiin kappaleisiin. ”Lovebird” menestyi Lewisin aiempiin singlejulkaisuihin verrattuna heikosti; sitä myytiin Britanniassa ensimmäisellä viikolla alle 600 kappaletta, eikä se päässyt maan singlelistalle lainkaan.
Taustaa

Lewis alkoi suunnitella kolmatta albumiaan vuoden 2010 lopussa saatuaan ensimmäisen konserttikiertueensa, The Labyrinthin, päätökseen. Albumin oli määrä ilmestyä syksyllä 2011 ”Collide”-singlen julkaisun jälkeen, mutta Lewis lykkäsi albumia vuodella eteenpäin voidakseen jatkaa vielä musiikin tekemistä.
Internetiin vuosi 1. tammikuuta 2012 huonolaatuinen katkelma kappaleesta nimellä ”Love Birds”. Vuodon jälkeen Lewis ilmaisi turhautumistaan netissä: ”Olen surullinen, että yksi kappaleista vuodettiin. Musiikkia lähellä sydäntä pitävänä artistina olisin halunnut jakaa sen kanssanne vasta sitten, kun se on valmis. Toivon teidän tuntevan samoin kuin minä ja tukevan kappaletta, kun se julkaistaan. Kiitos rakkaudestanne.” Albumi julkaistiin lopulta lokakuussa 2012.